
A projekt tartalmának bemutatása:

A felújítás során az épület termikus burkát szigetelik. A falakra és a lábazatra 20 cm vastag hőszigetelő rendszert terveznek. A korszerűtlen ablakok és ajtók helyére modern, hőszigetelő üvegezéssel ellátott nyílászárók kerülnek.
Mindemellett az épület gépészeti rendszere is megváltozik. A fűtési rendszer újítása érdekében beépítésre kerül egy kültéri levegő-vizes hőszivattyú rendszer, valamint egy kondenzációs kazán. A használati melegvíz rendszer korszerűsítése megújuló energiák felhasználásával jön létre, melynek során napkollektort szerelnek fel. Mindezek mellé napelemes rendszer telepítésére is sor kerül.

A beruházás nagymértékben hozzájárul az Ormai László Asztalitenisz Csarnok épületének energiatakarékosságához, az energiafelhasználás racionalizálásához és a megújuló energiafelhasználás fokozásához. 

